SUPER เตรียมตั้งบริษัทย่อยใหม่ในฮ่องกง ลุยขยายโครงการผลิตไฟฟ้า
SUPER เตรียมตั้งบริษัทย่อยใหม่ในฮ่องกง รองรับการขยายงานโครงการผลิตไฟฟ้าในต่างประเทศ
13 ก.ย. 2559

บริษัท ซุปเปอร์บล๊อก จำกัด (มหาชน) หรือ SUPER ระบุว่า ที่ประชุมคณะกรรมการบริษัทเมื่อวานนี้ (12 ก.ย.) อนุมัติให้จัดตั้งบริษัทย่อยแห่งใหม่ ในประเทศฮ่องกง ภายใต้ชื่อ SUPER ENERGY GROUP (HONG KONG) Co.,Ltd. มีทุนจดทะเบียน 100,000 เหรียญฮ่องกง ถือหุ้น 100% โดยบริษัท ซุปเปอร์ โซล่าร์ เอนเนอร์ยี จำกัด ซึ่งเป็นบริษัทย่อย เพื่อรองรับการขยายงานในโครงการผลิตไฟฟ้าในต่างประเทศ